પાલડીના ટાગોર હોલ ખાતેના મ્યુનિસિપલ કોર્પોરેશનના મધ્યસ્થ કંટ્રોલ રૂમના સૂત્રોનાં જણાવ્યા મુજબ ગઇ કાલે રાતના ૧૦થી ૧ર વાગ્યા સુધીમાં વધુ ૩ર એમએમ વરસાદ નોંધાયો હતો. ઉસ્માનપુરમાં બે ઇંચ, બોડકદેવમાં દોઢ ઇંચ વરસાદ પડતાં નીચાણવાળા વિસ્તારોમાં રાબેતા મુજબ પાણી ભરાઇ ગયાં હતાં. ગઇ કાલે રાતના ૧૦થી આજે સવારે ૬ વાગ્યા સુધીનો ઝોનવાઇઝ વરસાદની વિગત તપાસતા મધ્ય ઝોનમાં સૌથી વધુ ૬૯ એમએમ નવા પશ્ચિમ ઝોનમાં ૪૯ એમએમ, પશ્ચિમ ઝોનમાં ૩૯ એમએમ, દક્ષિણ ઝોનમાં એક ઇંચ અને પૂર્વ ઝોનમાં પોણો ઇંચ વરસાદ નોંધાયો હતો. જ્યારે ચાલુ ચોમાસાની સિઝનમાં શહેરનો કુલ વરસાદ ૧પ.પ૦ ઇંચ થયો છે.